b'\n_START_ARTICLE_\nVincas Vilei\xc5\xa1is\n_START_SECTION_\nBiografija\n_START_PARAGRAPH_\nMok\xc4\x97si Skreboti\xc5\xa1kio prad\xc5\xbeios ir Pasvalio vidurin\xc4\x97je mokyklose. 1928\xc2\xa0m. baig\xc4\x97 Linkuvos gimnazij\xc4\x85. Tais pa\xc4\x8diais prad\xc4\x97jo studijas Lietuvos universiteto Humanitarini\xc5\xb3 moksl\xc5\xb3 fakulteto filosofijos skyriuje. 1929\xc2\xa0m. per\xc4\x97jo \xc4\xaf Teis\xc4\x97s fakulteto ekonomikos skyri\xc5\xb3, kur pasirinko statistikos specialyb\xc4\x99. 1928\xe2\x80\x931938\xc2\xa0m. dirbo Kauno apygardos teismo ra\xc5\xa1tininku, Centrinio statistikos biuro tarnautoju. 1938\xc2\xa0m. suteiktas diplomuoto ekonomisto vardas. 1938\xe2\x80\x931939\xc2\xa0m. dirbo Visuomeninio darbo valdyboje generaliniu sekretoriumi. 1939\xe2\x80\x931940\xc2\xa0m. Finans\xc5\xb3 ministerijos vyresnysis referentas. 1940\xc2\xa0m. liepos 23 d. atleistas i\xc5\xa1 pareig\xc5\xb3; susirado darb\xc4\x85 leidykloje. 1941\xc2\xa0m. bir\xc5\xbeelio 14 d. Kaune kartu su \xc5\xa1eima suimtas ir i\xc5\xa1tremtas. Ypatingojo pasitarimo prie TSRS NKVD sprendimu su\xc5\xa1audytas._NEWLINE_Bendradarbiavo \xc5\xbeurnaluose \xe2\x80\x9eAkademikas\xe2\x80\x9c, \xe2\x80\x9eVairas\xe2\x80\x9c, \xe2\x80\x9eTautos \xc5\xabkis\xe2\x80\x9c, \xe2\x80\x9eJaunoji Lietuva\xe2\x80\x9c, \xe2\x80\x9eJaunoji karta\xe2\x80\x9c.'